**2017 წლის ახალგაზრდა მეცნიერთა კვლევების გრანტით დაფინანსების კონკურსის ფარგლებში ხშირად დასმული კითხვები**

1. **კითხვა: სად შეიძლება მივუთითო ინფორმაცია კვლევით პროექტებში მონაწილეობის შესახებ?**

**პასუხი:** ინფორმაციაშეგიძლიათ მიუთითოთ დანართი 5.1-ის მე-2 პუნქტში - სამუშაო გამოცდილება და მე-7 პუნქტში - ახალგაზრდა მეცნიერის კვლევის გამოცდილება (ტექნოლოგიური და მეთოდოლოგიური) და სამეცნიერო უნარ-ჩვევების შესაბამისობა პროექტის მიზნებთან და ამოცანებთან. სასურველია, თითოეულ პროექტზე მიუთითოთ პროექტის სახელწოდება, დამფინანსებელი და თქვენი რომლი პროექტში.

1. **კითხვა: ვინ შეიძლება იყოს დამხმარე პერსონალი?**

**პასუხი:** დამხმარე პერსონალი შესაძლოა იყოს მასპინძელი დაწესებულების: ლაბორანტი, ბაკალავრი, მაგისტრანტი ან დოქტორანტი.

1. **კითხვა: შესაძლებელია თუ არა, რომ მენტორს და ახალგაზრდა მეცნიერს ერთნაირი აკადემიური თანამდებობა ეკავოთ?**

**პასუხი:** დიახ, შესაძლებელია.

1. **კითხვა: კონკურსის პირობების მიხედვით განსაზღვრულია ის სამეცნიერო ბაზები, რომელთა გათვალისწინებითაც უნდა მოხდეს სტატიის დაბეჭდვა. შესაძლებელია თუ არა, რომ შედეგებში მივუთითო 3 სტატია და იქიდან მხოლოდ ერთი სტატიის დაბეჭდვა მოხდეს იმ ჟურნალში, რომელიც ამ სამეცნიერო ბაზებში იძებნება და დანარჩენი 2 - სხვა ჟურნალში?**

**პასუხი:** არა, შედეგში სტატიის მითითების შემთხვევაში ის უნდა გამოქვეყნდეს ან მიღებულ იქნას გამოსაქვეყნებლად კონკურსის პირობებით განსაზღვრულ საერთაშორისო რეიტინგულ, რეფერირებად და ციტირებად ჟურნალებში.

1. **კითხვა: სად შეიძლება გაიწეროს ქვეყნის შიდა მივლინების ხარჯები?**

**პასუხი:** ქვეყნის შიდა მივლინების ხარჯები შეგიძლიათ გაწეროთ „საველე სამუშაოებისა და ექსპედიციის ხარჯების“ მუხლსა და „სამეცნიერო ღონისძიებისა და/ან კვლევითი ვიზიტისათვის საჭირო ხარჯების“ მუხლში.

1. **კითხვა: ბიუჯეტის რომელ მუხლში შეიძლება გაიწეროს საარქივო მომსახურების ხარჯები?**

**პასუხი:** „ლაბორატორიული სამუშაოებისათვის საჭირო საშუალებების შეძენისა და მომსახურების ხარჯების“ მუხლში.

1. **კითხვა:** **შესაძლებელია თუ არა მასპინძელი დაწესებულება იყოს უნივერსიტეტი (უმაღლესი საგანმანათლებლო დაწესებულება), რომლის სამართლებრივი ფორმაა კერძო სამართლის იურიდიული პირი?**

**პასუხი:** დიახ, შესაძლებელია.

1. **კითხვა: ვმონაწილეობ დიდი გრანტების კონკურსის ორ პროექტში. მაქვს თუ არა უფლება მონაწილეობა მივიღო ახალგაზრდა მეცნიერთა კვლევების კონკურსში?**

**პასუხი:** დიახ, გაქვთ;

1. **კითხვა:** **პროექტის ბიუჯეტი ითვალისწინებს თუ არა კარტრიჯის შეძენის ხარჯს?**

**პასუხი:** კარტრიჯის შეძენის ხარჯი შეგიძლიათ გაითვალისწინოთ ზედნადები ხარჯების მუხლში;

1. **კითხვა: სსიპებს მოეთხოვებათ თუ არა წესდების წარმოდგენა?**

**პასუხი:** თუ მასპინძელი ორგანიზაცია უმაღლესი საგანმანათლებლო დაწესებულებაა, რომლის სამართლებრივი ფორმაც სსიპ-ია წესდების წარმოდგენა სავალდებულო არ არის.

1. **კითხვა: რა იგულისხმება მენტორის კვალიფიკაციაში?**

**პასუხი:** მენტორს უნდა ჰქონდეს პროექტის საკითხების შესაბამისი კვალიფიკაცია და გამოცდილება.

1. **კითხვა: სავალდებულოა თუ არა ინგლისური დოკუმენტაციის წარმოდგენა?**

**პასუხი:** ინგლისური დოკუმენტაციის წარმოდგენა სავალდებულოა.

1. **კითხვა: შესაძლებელია თუ არა პროექტი წარმოვადგინოთ მასპინძელი ორგანიზაციის გარეშე?**

**პასუხი:** არა, პროექტს აუცილებლად უნდა ჰყავდეს მასპინძელი ორგანიზაცია.

1. **კითხვა: პროექტი აუცილებლად უნდა ითვალისწინებდეს თუ არა ზედნადებ ხარჯებს?**

**პასუხი:** შეგიძლიათ პროექტში არ გაითვალისწინოთ ზედნადები ხარჯები.

1. **პროექტის ბიუჯეტი ითვალისწინებს თუ არა ლაბორატორიული მომსახურების ხარჯებს?**

**პასუხი:** ლაბორატორიული მომსახურების ხარჯის გაწევა შესაძლებელია „ლაბორატორიული სამუშაოებისათვის საჭირო საშუალებების შეძენისა და მომსახურების ხარჯების“ მუხლიდან თანხის გათვალისწინების შემთხვევაში.

1. **კითხვა: შეგვიძლია თუ არა გავწიოთ კონსულტანტის მოწვევის ხარჯები?**

**პასუხი:** არა, ამ ხარჯს ბიუჯეტი არ ითვალისწინებს.

1. **კითხვა: შეგვიძლია თუ არა გავიაროთ პროექტის დაფინანსებით სასწავლო კურსები ან სტაჟირება, კვალიფიკაციის ამაღლება?**

**პასუხი**: შესაძლებელია, იმ შემთხვევაში თუ ტრენინგ-კურსის თემატიკა პირდაპირ კავშირშია პროექტის კვლევითი ამოცანების შესრულებასთან, სხვა შემთხვევაში არა.

1. **კითხვა: როგორ უნდა გაიწეროს კონფერენცია, თუ წინასწარ არ არის ცნობილი რომელ კონფერენციაზე მოგვიწევს წასვლა?**

**პასუხი:** თქვენ შეგიძლიათ მიუთითოთ ზოგადად, რომ აპირებთ კონფერენციაში მონაწილეობის მიღებას და არ დააკონკრეტოთ კონფერენციის სათაური, კონფერენციის ჩატარების ზუსტი დრო, ადგილი და ა.შ.

1. **კითხვა: ხომ არ ჩაითვლება პროექტის ნაკლად თუ პროექტში არ არის ჩართული დამხმარე პერსონალი?**

**პასუხი:** არ არის სავალდებულო პროექტში დამხმარე პერსონალის გათვალისწინება.

1. **კითხვა: რომელი თვიდან უნდა დავიწყოთ გეგმა-გრაფიკის გაწერა, რადგან ზუსტად არ ვიცით როდის მოხდება გამარჯვებულების გამოვლენა?**

**პასუხი:** შეგიძლიათ გეგმა-გრაფიკი გაწეროთ ოქტომბრის თვიდან.

1. **კითხვა: რამდენი პუბლიკაციის რეზიუმე უნდა გაკეთდეს და სად უნდა განთავსდეს?**

**პასუხი:** თქვენ უნდა წარმოადგინოთ CV-ში მითითებული ყველა ქართული პუბლიკაციის ინგლისურენოვანი აბსტრაქტი, რომელიც უნდა დაურთოთ ინგლისურ და ქართულ CV-ებს.

1. **კითხვა: უცხოელი კონსულტანტის თანხმობის წერილი ნოტარიალურად უნდა იყოს დამოწმებული?**

**პასუხი:** თუ თანხმობის წერილი ქართულ ენაზე არ იქნება უცხოელი კონსულტანტის მიერ ხელმოწერით დადასტურებული, მაშინ უნდა წარმოადგინოთ თარჯიმანთა ბიუროს მიერ დამოწმებული შესაბამისი ქართული თარგმანი;

1. **კითხვა: თუ პროექტში ჩართული არ არის კონსულტანტი, ამას ექნება მნიშვნელობა შეფასების დროს?**

**პასუხი:** პროექტში კონსულტანტის ჩართვა სავალდებულო არ არის;

1. **კითხვა: თუ ნაშთი დამრჩა საანგარიშო პერიოდის ბოლოს დაიკარგება თუ არა?**

**პასუხი:** ნაშთი გადავა მომდევნო საანგარიშო პერიოდში. პროექტის დასრულების შემდგომ დარჩენილი ნაშთი კი ბრუნდება ხაზინაში.

1. **კითხვა: მენტორი სავალდებულოა თუ არა იყოს მასპინძელი დაწესებულებიდან?**

**პასუხი:** დიახ, სავალდებულოა.

1. **კითხვა: ადამიანი მუშაობს ლაბორატორიაში და არ ჰქვია ლაბორანტი, თუმცა მისი თანამდებობა ლაბორანტის ტოლფასია. გვაქვს თუ არა უფლება ის შევიყვანოთ პროექტში როგორც ლაბორანტი?**

**პასუხი:** არა გაქვთ.

1. **კითხვა: შეიძლება თუ არა, რომ დისერტაციის სამეცნიერო ხელმძღვანელი იყოს მენტორი?**

**პასუხი:** შესაძლებელია.

1. **კითხვა: დისერტაცია დაცული მაქვს, მაგრამ ვერ მოესწრო დიპლომის აღება. როგორ მოვიქცე?**

**პასუხი :** საკმარისი იქნება ცნობის წარმოდგენა.

1. **კითხვა: ჩემი პროექტის თემატიკა არ არის ზუსტად მითითებული კლასიფიკატორში, როგორ მოვიქცეთ?**

**პასუხი:** თქვენ შეგიძლიათ მიუთითოთ კლასიფიკატორიდან სხვა ქვემიმართულება, ან მონათესავე ქვემიმართულება.

1. **კითხვა: საკანცელარიო ხარჯები თუ ფინანსდება?**

**პასუხი:** ეს ხარჯები შეგიძლიათ გაითვალისწინოთ ზედნადები ხარჯების მუხლში;

1. **კითხვა: თუ ვებ გვერდზე დევს ინფორმაცია კონსულტანტის შესახებ მაშინ მისი ცნობა სამსახურიდან აღარ არის საჭირო?**

**პასუხი:** ცნობის წარმოდგენის ვალდებულება ეხსნება იმ უცხოელ ან უცხოეთში მოღვაწე ქართველ მეცნიერს რომლის შესახებაც შესაბამისი ინფორმაცია განთავსებულია ორგანიზაციის ვებ გვერდზე. ქართველი კონსულტანტის შემთხვევაში ცნობის წარმოდგენა სავალდებულოა.

1. **კითხვა: ხომ არ არის შეზღუდული საპროექტო წინადადების გვერდების რაოდენობა? ფუნდამენტური კვლევებისათვის მოთხოვნილი იყო რომ არ უნდა აღემატებოდეს 10 გვერდს, ამიტომ მაინტერესებს აქაც ხომ არ არის მსგავსი პირობები?**

**პასუხი:** სასურველია, საპროექტო წინადადება არ აღემატებოდეს 10 გვერდს.

1. **კითხვა: დანართ 2–ში, კვლევითი თემის აქტუალობაში მითითებულია – არაუმეტეს 1000 სიტყვისა. მაინტერესებს გამოყენებული ლიტერატურა (References) ამ 1000 სიტყვაში შედის?**

**პასუხი:** არ შედის.

1. **კითხვა: მოთხოვნილ დოკუმენტებში არ არის ცნობა იმის შესახებ რომ მე ვმუშაობ უნივერსიტეტში, მაინც ხომ არ არის საჭირო ამ დოკუმენტის დამატება?**

**პასუხი:** ცნობის წარმოდგენა არ მოგეთხოვებათ.

1. **კითხვა: აუცილებელია თუ არა, რომ პროექტში ჩართული დამხმარე პერსონალი იყოს აუცილებლად მასპინძელი დაწესებულების ბაკალავრი, მაგისტრანტი და დოქტორანტი?**

პასუხი: დიახ, აუცილებელია.